**Filosofian ainereaali**

Kokeen tehtävät

* Koe on sähköinen.
* Koe on kaksiosainen.
* Kokeessa on yhdeksän tehtävää, joista vastataan viiteen.
* Ensimmäisessä osassa on kuusi 20 pisteen tehtävää.
* Toisessa osassa on kolme 30 pisteen tehtävää, joista voi vastata vain kahteen.
* Suurin mahdollinen pistemäärä kokeesta on 120 pistettä.
* Moniosaisissa tehtävissä ilmoitetaan, kuinka monta pistettä voi saada kustakin osiosta.

30 pisteen tehtävät

* 30 pisteen suhteellinen painoarvo kokeessa on suuri, koska niistä voi saada paljon pisteitä.
* Nämä tehtävät ovat luonteeltaan vaativia ja edellyttävät aiheen laajaa ja monipuolista käsittelyä.
* Laudaturin kirjoittaminen ilman 30 pisteen tehtäviä on vaikeaa, mutta ei mahdotonta.

Tehtävätyypit

* Perinteinen esseemuotoinen tehtävä.
* Aineiostotehtävä, jossa ajatuksena on analysoida eri tavoin kysymystä yhden tai useamman tekstikatkelman tai videonpätkän pohjalta.
* Ongelmanratkaisut, dilemmat, probleemat, joissa ratkotaan esimerkiksi eettisiä tai loogisia ongelmia.
* Moniosaiset (kaksi- tai kolmeosaiset) tehtävät.

Oppiainerajat ylittävät tehtävät

* Kokeessa voi olla oppiainerajat ylittäviä tehtäviä.
* Jos muiden oppiaineiden tietojen käyttämistä edellytetään, osoita niin myös tekeväsi. (Psykologiassa behaviorismin mukaan……, Evoluutioteoria korostaa sopeutumista…..)
* Oppiainerajat ylittävissä tehtävissä voidaan edellyttää myös muiden kuin tutkintoaineiden näkökulmaa.
* Tehtävien vaikeustaso vaihtelee.

Muuta

* Moniosaisissa tehtävissä vastaa joka kohta omana vastauksenaan.
* Muista ehdottomasti käsitellä vastauksessasi aineistoa/sitaattia/kuvia, jos kysymys sitä edellyttää. Sitaatteihin/kuviin kannattaa viitata silloinkin, kun ne ovat lähinnä ”inspiroimassa ajattelua”. (Mutta niihin ei kannata silloin hirttäytyä.)
* Kysymykset on laadittu vähintään puoli vuotta sitten, mutta niissä saattaa olla ennakoitu parhaillaan ajankohtaisia teemoja. Tärppien kalasteluun ei kumminkaan kannata liiemmin ruutiaan polttaa. Ajankohtaisen keskustelun tunteminen on joka tapauksessa hyväksi, varsinkin yhteiskuntafilosofian kysymyksissä.

Erityisesti huomioitavaa sähköisessä kokeessa

* Abitti-järjestelmä tallentaa automaattisesti vastauksesi, mutta vain jos kirjoitat suoraan vastauskenttään etkä tekstinkäsittelyalustaan.
* Vastauksessa tulee olla kunnollinen kappalejako, muuten teksti näyttää vastausruudulla raskaalta.
* Aineistotehtävissä tietokoneen näytön voi jakaa kahteen osaan, jotta samaan aikaan pystyy tarkastelemaan aineistoa ja kirjoittamaan vastausta.

Vastausten arvostelu

* Esimerkiksi kevään 2023 pisterajat filosofiassa olivat seuraavat: L 86, E 72, M 61, C 50, B 41, A 29
* Kokeen arvioi ensin koulussa oman oppiaineen opettaja.
* Lopullisesti kokeen tarkastaa ja arvioi ylioppilastutkintolautakunnan sensori.